## Rješenje kojim se Hrvoju Jagnjiću oduzima odobrenje za rad brokera

### NN 6/2011 (14.1.2011.), Rješenje kojim se Hrvoju Jagnjiću oduzima odobrenje za rad brokera

HRVATSKA AGENCIJA ZA NADZOR FINANCIJSKIH USLUGA

113

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05) te članka 27. stavak 1. točka 4. Zakona o tržištu kapitala (»Narodne novine« broj 88/08, 146/08 i 74/09), Uprava Hrvatske agencije za nadzor financijskih usluga, po službenoj dužnosti, u predmetu oduzimanja odobrenja Hrvoja Jagnjića iz Slavonskog Broda, Moslavačka 1, za rad brokera, na sjednici održanoj 30. prosinca 2010. godine, donijela je

RJEŠENJE

1. Hrvoju Jagnjiću iz Slavonskog Broda, Moslavačka 1, oduzima se odobrenje za rad brokera.

2. Podaci iz točke 1. ovog rješenja upisuju se u Registar brokera, koji vodi Hrvatska agencija za nadzor financijskih usluga, pod rednim brojem 383.

3. Ovo rješenje objavit će se u »Narodnim novinama«.

Obrazloženje

Hrvatska agencija za nadzor financijskih usluga (dalje: Agencija) pokrenula je po službenoj dužnosti, 13. rujna 2010. godine, sukladno odredbi članka 40. stavak 1. Zakona o općem upravnom postupku i članka 541. stavak 1. Zakona o tržištu kapitala (dalje u tekstu: Zakon), upravni postupak nadzora u predmetu oduzimanja odobrenja Hrvoju Jagnjiću iz Slavonskog Broda, Moslavačka 1, za rad brokera.

Nakon izvršenog uvida u predmete Agencije klasa: UP/I-451-04/08-07/29 i klasa: 451-04/10-17/21, utvrđeno je sljedeće:

Rješenjem Agencije, klasa: UP/I-451-04/08-07/29, urbroj: 326-111/08-2 od 3. travnja 2008. godine, Hrvoju Jagnjiću iz Slavonskog Broda, Moslavačka 1, zaposleniku investicijskog društva Dionica Brod d.o.o., Slavonski Brod, N. Zrinskog 41 (kasnije zaposlenik investicijskog društva Abacus brokera d.d., dalje u tekstu: Društvo), izdana je na neodređeno vrijeme dozvola za obavljanje poslova brokera.

U predmetu Agencije klasa: 451-04/10-17/21, Društvo je 3. rujna 2010. godine, dostavilo Agenciji obavijest da je 31. kolovoza 2010. godine, Hrvoju Jagnjiću prestao ugovorni odnos u Društvu, pa je imenovanom Agencija 15. rujna 2010. godine, Zaključkom klasa: UP/I-451-04/10-07/47 odredila rok od 3 (tri) mjeseca za dostavu dokaza o obavljanju poslova brokera, sukladno članku 24. stavak 1. Zakona o tržištu kapitala. Iz dostavnice je razvidno da je predmetni zaključak Hrvoju Jagnjiću uručen 17. rujna 2010. godine.

Hrvoje Jagnjić nije u roku od 3 mjeseca (do 17. prosinca 2010. godine), a niti naknadno, Agenciji dostavila dokaz o zaposlenju u drugom investicijskom društvu, odnosno kreditnoj instituciji.

Sukladno odredbi članka 24. stavak 1. Zakona, broker je zaposlenik investicijskog društva koji na temelju odobrenja Agencije obavlja poslove sadržane u investicijskim uslugama iz članka 5. stavka 1. točke 1. i 2. Zakona.

Odredbom članka 27. stavak 1. točka 4. Zakona, propisano je da će Agencija brokeru oduzeti izdano odobrenje, ako prestane ispunjavati uvjete na temelju kojih je izdano odobrenje za rad, a u roku koji mu, kada je to primjereno, odredi Agencija, ne ispuni te uvjete.

U provedenom postupku utvrđeno je da Hrvoje Jagnjić više ne obavlja poslove brokera, sukladno odredbi članka 24. stavak 1. Zakona, slijedom čega više ne ispunjava uvjete na temelju kojih mu je izdano odobrenje za rad brokera, pa je sukladno odredbi članka 27. stavak 4. Zakona, odlučeno kao u točki 1. izreke rješenja.

Sukladno odredbi članka 24. stavak 9. Zakona, Agencija vodi Registar brokera, slijedom čega je odlučeno kao u točki 2. izreke rješenja.

U skladu s odredbom članka 8. stavak 3. Zakona o Hrvatskoj agenciji za nadzor financijskih usluga (»Narodne novine« broj 140/05) ovo rješenje objavit će se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali se protiv istoga može pokrenuti upravni spor podnošenjem tužbe Upravnom sudu Republike Hrvatske u roku od 30 dana od dana primitka ovog rješenja.

Klasa: UP/I-451-04/10-07/47

Urbroj: 326-111-10-3

Zagreb, 30. prosinca 2010.

Zamjenik predsjednika Uprave
Željko Kopčić, v. r.

Rješenje, NN 6/2011-113